**52. Tartu Maratoni üldjuhend**

**1. Üldinfo**

1.1. 52. Tartu Maraton kuulub rahvusvahelisse pikamaasuusatamise sarja Worldloppet (WL), Rahvusvahelise Suusaliidu (FIS) ja Eesti pikamaasuusatajate sarja Estoloppet 2026. aasta kalendrisse. Tartu Maraton on Tartu Maratoni Klassiku esimeseks osavõistluseks.

1.2. 52. Tartu Maratoni (edaspidi TM) korraldavad Klubi Tartu Maraton juhatuse kinnitatud TM nõukogu ja korralduskomitee sponsorite ning toetajate kaasabil.

1.3. TM korraldatakse vastavalt Eesti Suusaliidu (ESL) ja FIS-i pikamaasuusatamise võistlusmäärustele, käesolevale juhendile ja programmile, WL reeglitele ning Klubi Tartu Maraton volinike kogu ja juhatuse otsustele.

1.4. Lisaks põhisõitudele 14. ja 15. veebruaril 2026 toimub 52. Tartu Maratoni virtuaalsõit 16. jaanuarist kuni 16. märtsini 2026 vastavalt eraldi juhendile. Virtuaalsõidul osalemiseks tuleb eraldi registreerida. Virtuaalsõidu tulemus läheb arvesse Tartu Maratoni osaluskordade arvestuses, juhul kui samal aastal pole osalejal tulemust Tartu Maratoni põhisõidult.

1.5. Tulenevalt ebapiisavatest lumeoludest või teistel korraldajatest mitteolenevatel põhjustel (force majeure) võivad korraldajad maratonirada (sh raja asukohta) muuta, lühendada või sõidu ära jätta. Näiteks võidakse muuta stardi ja/või finiši asukohta, stardiaega, sõiduviisi, määrata, et sõidetakse mitu ringi vms. Sellekohase otsuse teeb 72 tundi enne maratoni starti korralduskomitee või žürii (FIS p.388.1.2). Sellest antakse teada massiteabevahendite kaudu. Võistluste žüriil on erandkorras õigus teha osavõtjate turvalisuse tagamiseks muudatusi hiljemalt 3 tundi enne starti (FIS p.388.1.3).

Raja muutmise või lühendamise korral saab WL templi, kui rada on vähemalt 50% originaalraja pikkusest.

1.6. Juhendis käsitlemata küsimused lahendab korralduskomitee.

**2. Stardi koht, korraldus, aeg. Finišipaik.**

2.1. 2. TARTU MARATONI põhisõidud toimuvad 14.-15. veebruaril 2026, toimumise kuupäeva ei muudeta.

* 14. veebruaril 2026 antakse Arula teeristis (Otepää-Puka mnt 8. km) järgmised stardid:
  + Tartu Maratoni Vintage start 31 km kell 10.00.
  + Tartu Teatesõidu start 31 km kell 10.30.
  + Tartu Maratoni 31 km vabatehnika sõidu start kell 11.00.
  + 31 km Vintage ja vabatehnika sõit kuuluvad Worldloppeti ja Estoloppeti lühiradade kalendrisse ning Tartu Maratoni Klassiku sarja.
  + Finiš on avatud 11.30-17.00 Tartumaa Tervisespordikeskuses.
* 15. veebruaril 2026 antakse järgmised stardid klassikatehnikas:
  + 63 km start antakse 10 minutiliste lainetena Otepääl Tehvandi Spordikeskuse staadionil (vt stardiaegu punkt 8).
  + 63 km esimene start kell 9.00 on mass-start (kuni 5. stardigrupini), aeg käivitub stardipaugust. Alates 6. stardigrupist arvestatakse netoaeg, aeg käivitub stardijoone ületamisel.
  + 63 km distantsi kõik stardikoridorid avatakse kell 8.30.
  + 63 km distants kuulub Worldloppeti ja Estoloppeti pikkade radade kalendrisse.
  + 31 km start antakse 10 minutiliste lainetana kell 12.30 Arula teeristis (Otepää-Puka mnt 8. km).
  + 31 km distantsil arvestatakse netoaeg, aeg käivitub stardijoone ületamisel.
  + 31 km distantsi kõik stardikoridorid avatakse kell 12.00.
  + 31 km distants kuulub Worldloppeti ja Estoloppeti lühiradade kalendrisse.
  + Kõigi distantside finiš asub Tartumaa Tervisespordikeskuses ja suletakse kell 19.00.

**3. Registreerimine ja ümberregistreerimine**

3.1. Osavõtjate registreerimine toimub:

* TM-i iseteeninduskeskkonnas kuni võistluseelse laupäevani kell 17.00 (31 km vabatehnika distantsile registreerimine kuni 13.02.26 kell 17.00);
* TM-i büroos (Laulupeo pst. 25, Tartu) kuni võistluseelse neljapäevani kell 17.00;
* võistluskeskuses võistluseelsel reedel kell 12.00-19.00, laupäeval kell 10.00–17.00.
* võistluspäeva hommikul stardipaikades kohapeal (alates 2h enne starti). NB! Võistluspäeval registreerimisel soodustusi ei ole.
* Tiimide arvestusse registreerimise infot vaata SIIT.

​

3.2. Ümberregistreerimine (osavõtja nime ja/või distantsi vahetus) toimub:

* TM-i iseteeninduskeskkonnas kuni võistluseelse laupäeva kella 17.00-ni;
* võistluskeskuses võistluseelsel reedel kell 12.00-19.00 ja laupäeval kell 10.00-17.00;
* Kuni teise registreerimisvooru lõpuni on iseteeninduses pikemalt distantsilt lühemale ümberregistreerimine ja isikuvahetus samal distantsil tasuta. Tasuda tuleb osavõtutasude vahe lühemalt pikemale distantsile registreerumisel või mittekehtiva soodustuse puhul.
* Alates kolmandast registreerimisvoorust on ümberregistreerimistasu 10 € + osavõtutasude vahe lühemalt pikemale distantsile registreerumisel või mittekehtiva soodustuse puhul. Võistluspäeva hommikul ümberregistreerimist ei toimu (ei isikult isikule ega distantsivahetust).
* Vale nime all startinud diskvalifitseeritakse. Kaotatud / maha unustatud stardinumbri asendamisel stardis tuleb tasuda 10 €.

3.3. Registreerimisega üritusele kinnitab osavõtja nõusolekut juhendiga ning lubada kasutada endast ürituse ajal tehtud fotosid ja filmimaterjali ürituse propageerimiseks.

3.4. Registreerimisega TM-le kinnitab osavõtja nõusolekut Klubi Tartu Maraton Isikuandmete töötlemise põhimõtetega.

**4. Osavõtutasud**

**31 KM VABATEHNIKA SÕIT 14.02.2026**

|  |  |
| --- | --- |
| **Kuupäev** | **31 km vabatehnika sõit** |
| kuni 15.12.2025 | 60 € |
| 16.12.2025-08.02.2026 | 66 € |
| 09.02.-13.02.2026 | 91 € |
| 14.02.2026 | 101 € |

**63 KM JA 31 KM KLASSIKASÕIDUD 15.02.2026**

|  |  |  |
| --- | --- | --- |
| **Kuupäev** | **31 km klassikasõit** | **63 km klassikasõit** |
| kuni 15.12.2025 | 60 € | 80 € |
| 16.12.2025-08.02.2026 | 66 € | 96 € |
| 09.02.-14.02.2026 | 91 € | 136 € |
| 15.02.2026 | 101 € | 151 € |

4.1. Kõikides osavõtutasudes kehtib Eesti Vabariigi pensionäridele ja kuni 18-aastastele (k.a.) noortele 30% hinnasoodustus käimasoleva registreerimisvooru hinnast (v.a. ümberregistreerimistasu ja võistluspäeva hommikul makstud osavõtutasu). Pensionäri või noore soodushinnaga registreerijatele muud soodustused (nt gruppide soodustus ja osavõtutasude sooduspaketid) ei laiene.

4.2. Gruppidele kehtib soodustus -10% hetke osavõtutasudest 10 või enama muud soodustust mittesaava osaleja korral. Grupisoodustuse kasutamiseks tuleb registreeruda iseteeninduskeskkonnas ühtse grupina.

4.3. Osavõtjale kindlustatakse: stardinumber, ajavõtukiip, suusa- ja pakikleebised, meditsiiniinfo kaart, märk, ajavõtt (ainult nõuetekohase stardinumbri/ajavõtukiibi olemasolul stardist finišini), teenindus ja toitlustus TP-des ja finišis, lõpetanule medal ja tulemusega diplom, autasustamine, pakkide vedu stardist finišisse, vajadusel meditsiiniabi kogu raja ulatuses ja katkestajate transport finišisse, kuld- või hõbemärk vastavalt statuudile.

4.4. Osavõtust loobumisel osavõtutasu ei tagastata, kuid arstitõendi esitamisel hiljemalt võistluseelseks päevaks kell 17.00 kantakse pool osavõtutasust osaleja kasutajakontole krediidiks, mida ta saab kasutada järgmistele Tartu Maratoni Klassiku võistlustele registreerimisel. Krediit kehtib 1 aasta. Arstitõend tuleb saata meiliaadressil [tartumaraton@tartumaraton.ee](http://tartumaraton@tartumaraton.ee/).

**5. Stardimaterjalide väljastamine**

5.1. 31 km vabatehnika sõidu ja vintage stardinumbreid väljastatakse:

* võistluskeskuses võistluseelsel reedel kell 12.00-20.00;
* võistluspäeval (15.02) stardipaigas Arula teeristis (Otepää-Puka mnt 8. km). NB! Stardinumbrite ja kiipide väljastamine algab 2 tundi enne starti ja lõppeb pool tundi enne starti.

5.2. 63 km ja 31 km klassikatehnika sõidu stardinumbreid väljastatakse:

* võistluskeskuses võistluseelsel reedel kell 12.00-20.00 ja võistluseelsel laupäeval kell 10.00-19.00;
* võistluspäeval (16.02) 63 km stardis Otepääl ja 31 km stardis Arulas. NB! Stardinumbrite ja kiipide väljastamine algab 2 tundi enne starti ja lõppeb pool tundi enne starti.

**6. Osalemise üldised reeglid**

6.1. 14. veebruaril sõidetakse 31 km distantsi vabatehnikas (võimalik sõita nii uisu- kui ka klassikalises tehnikas). Põhiosa rajast on jäljevaba ja ühte äärde tehakse klassikajälg.

6.2. 15. veebruaril suusatatakse 63 km ja 31 km distantse ainult klassikalises tehnikas. Tehnikat kontrollitakse ja määruste rikkujad diskvalifitseeritakse. Diskvalifitseerimise aluseks on tehnikakontrolli kohtunike protokoll ja videosalvestused, mis vaadatakse üle enne ametlike tulemuste avaldamist võistlusjärgsel reedel.

6.3. Osavõtt Tartu Maratonist toimub omal riisikol. Soovitav on omada õnnetusjuhtumi ja/või tervisekindlustust. Korraldaja ei vastuta osavõtjale tekkinud tervisekahjude ja isikliku vara purunemise või kadumise eest.

6.4. Osaleda võivad kõik 2011. aastal (31 km lühemal distantsil 2014. aastal) või varem sündinud suusahuvilised, kes on piisavalt treenitud valitud distantsi läbimiseks. Erandkorras lubatakse 63 km distantsil rajale ka nooremaid osavõtjaid eriala treeneri kirjalikul loal. Erandkorras lubatakse 31 km rajale ka nooremaid osavõtjaid koos lapsevanemaga ja vanema vastutusel.

63 km vanuseklassid:

Naised: N17 (sünniaastad 2011-09), N20 (2008-2006), N21 (2005-92), N35 (91-87), N40 (86-82), N45 (81-77), N50 (76-72), N55 (71-67), N60 (66-62), N65 (61-57), N70 (56 ja varem);

Mehed: M17 (2011-09), M20 (2008-2007), M21 (2005-92), M35 (91-87), M40 (86-82), M45 (81-77), M50 (76-72), M55 (71-67), M60 (66-62), M65 (61-57), M70 (56-52), M75 (51-47), M80 (46-42), M85 (41 ja varem).

6.5. Tartu Maratonil osalejad peavad lugu puhtast ja ausast spordist. Üritusel kehtivad Rahvusvahelise Suusaliidu (FIS) dopinguvastased reeglid täies mahus ja sellest tulenevalt on Eesti Antidopingu ja Spordieetika Sihtasutusel ja teistel dopinguvastastel organisatsioonidel õigus teha dopingukontrolli kõikide osalejate seas.

6.6. Vastavalt FIS-i võistlusmääruste punktile 222.8 on kõik flooriühendeid sisaldavad suusamäärded ja suusahooldusvahendid keelatud.

6.7. Seoses Venemaa sõjalise agressiooniga Ukrainas ei saa Venemaa ja Valgevene sportlased Tartu Maratonil osaleda. Erandiks on Eestis elamisloaga elavad venelased ja valgevenelased.

**6. Korraldus stardis / finišis ja rajal**

7.1. Stardikoridorid avatakse 30 minutit enne starti.

7.2. Teeninduspunktid.

**63 km rajal on 7 teenindus-toitlustuspunkti (TP):** 1.  Matu 12 km, 2. Ande 23 km, 3. Kuutse 32 km, 4. Peebu 39 km, 5. Palu 46,6 km, 6. Hellenurme 53,5 km, 7. Kohvipunkt 59,2 km.

**63 km rajal on 3 vahefinišit**: Matu 12 km, Kuutse 32 km ja Palu 46,6 km.

**31 km rajal on 4 TP-d:**1. Peebu 7 km, 2. Palu 14,6 km, 3. Hellenurme 21,5 km, 4. Kohvipunkt 27,2 km.

7.3. Prügialad.

Maratoni rajal on tähistatud prügiala enne ja pärast iga TP-d. Samuti on tähistatud kaks täiendavat prügiala rajalõikudel, mis oma profiililt on söömiseks/joomiseks sobilikud ja kus see eeldatavalt toimub. Prügialadel palume joogipudel või pakend poetada rajale, mitte visata kaugele maanteekraavi, kust seda on raske hiljem leida ja ära koristada. Väljaspool tähistatud prügiala on söögipakendite, joogipudelite jms rämpsu rajale ja loodusesse viskamine RANGELT KEELATUD! Akrediteeritud isiku (korraldaja/kohtunik) fikseeritud või foto ja videomaterjalil oleva tõendatud rikkumise korral on korraldajal õigus osavõtja diskvalifitseerida või määrata rahatrahv.

7.4. Suuskade markeerimine ei ole kohustuslik. Maratonil võib vahetada ainult ühte suuska.

7.5. Meditsiiniteenistuse tagab Eesti Päästemeeskond koos SA-ga Tartu Kiirabi ja EPR Tartumaa Seltsiga. Märgates rajal hädasolijaid, palume osalejail teatada nendest järgmisesse TP-sse, rajal liikuvaile eraldusmärkidega meditsiinitöötajaile või hädaabinumbril 112.

7.6. Kaotatud-leitud asjad tuleb üle anda sekretariaadile (stardipaikades) või TP ülemale (teeninduspunktides). Kaotatud-leitud asjad toimetatakse finišisse, kus neid vahendab leiupunkt. Ürituse järel saab kaotatud-leitud asjad kätte Klubist Tartu Maraton 1 kuu jooksul pärast maratoni.

**8. Stardigrupid**

|  |  |
| --- | --- |
| **Stardigrupp** | **31 km vabatehnika sõit** |
| 1. grupp | alla 3 h |
| 2. grupp | alla 3 h |
| 3. grupp | üle 3 h |
| 4. grupp | üle 3 h |

|  |  |  |  |
| --- | --- | --- | --- |
| **Stardigrupp** | **63 km stardinumbrid** | **63 km stardiajad** | **31 km eeldatav lõpuaeg stardinumbrid alates 5001** |
| Eliit | 1-100 | 9:00 |  |
| 1. grupp | 101-300 | 9:00 | alla 3 h |
| 2. grupp | 301-400 | 9:00 | alla 3 h |
| 3. grupp | 401-500 | 9:00 | üle 3 h |
| 4. grupp | 501-700 | 9:00 | üle 3 h |
| 5. grupp | 701-1000 | 9:00 | - |
| 6. grupp | 1001-1500 | 9:10 (liikumine stardijoonele 3 min enne starti) | - |
| 7. grupp | 1501-2000 | 9:10 (liikumine stardijoonele 3 min enne starti) | - |
| 8. grupp | 2001-2500 | 9:20 (liikumine stardijoonele 3 min enne starti) | - |
| 9. grupp | 2501-3000 | 9:20 (liikumine stardijoonele 3 min enne starti) | - |

* 63 ja 31 km distantsi stardigruppide moodustamisel lähevad arvesse mõlema distantsi varasemad tulemused ainult registreerumisel enne teise registreerimisvooru lõppu. Stardipaigutus antakse osalejale andmebaasis automaatselt.
* Prioriteet on Tartu Maratoni sama distantsi kolme viimase aasta parimal tulemusel. Stardipaigutuse arvutamisel lähtutakse K-indeksi valemist ja Tartu Maratoni Klassikus määratud ürituste kaalust. Arvestatakse 2025. aasta (koef.1) või selle puudumisel 2024. aasta (koef. 1,1) või viimase puudumisel 2023. (koef. 1,2), kuid ei tagata sama stardinumbrit ega kohta vastavas stardigrupis.
* 31 km 2025. ja 2024. aasta tulemuste alusel saab 63 km paigutuse alates 5. stardigrupist.
* Osavõtjate soovil, kel puudub Tartu Maratoni 2025., 2024. või 2023. aasta tulemus, arvestatakse teistel Worldloppeti maratonidel (2025., 2024., 2023. aasta hooaja ja 2026. hooaja kuni 07.02.26) saavutatud tulemusi ja Estoloppeti (2025., 2024., 2023. ja 2026. aasta esimese kahe Estoloppeti maratoni) tulemusi.
* Registreerudes saata taotlus oma WL/EL-sõitude tulemustega aadressil tartumaraton@tartumaraton.ee hiljemalt teise registreerimisvooru lõpuks. Hilisemaid taotlusi ei arvestata.
* Välisosalejatel, kel puudub Tartu Maratoni tulemus, arvestataakse Worldloppeti maratonide 3 eelmise aasta tulemusi. Stardigrupi andmisel arvestatakse osalejate üldarvu ja kaotusprotsenti võitjale.

|  |  |
| --- | --- |
| K% | Grupp |
| 85 | ELIIT |
| 75 | 1. GR |
| 72 | 2. GR |
| 69 | 3. GR |
| 65 | 4. GR |
| 60 | 5. GR |
| 52 | 6. GR |
| 47 | 7. GR |
| 40 | 8. GR |
| 32 | 9. GR |
| 10 | 10. GR |

* 2025., 2024. ja 2023. aasta maratonidel mitteosalenud saavad stardinumbri viimastesse stardigruppidesse registreerumise järjekorras.
* 63 km eliitgruppi kuuluvad 2025. aasta Tartu Maratonil 1.-30. koha saavutanud ning aktiivse FIS-koodiga kuni 200 FISi punktiga suusatajad.
* 31 km võib stardikoridori valida vastavalt oma eeldatavale finišeerimise ajale.
* 63 km distantsil tuleb startida numbrile vastavast stardikoridorist.
* 20 ja enam korda osa võtnud saavad erikujundusega „Tartu Maratoni saadiku“ stardinumbri juhul, kui registreerimine on tehtud 1 kuu enne ürituse toimumist ehk hiljemalt 15.01.2026 k.a.
* Stardinimekiri (stardigruppidesse paigutus) avaldatakse pärast II registreerimisvooru, numbriline stardiprotokoll neli päeva enne maratoni.

**9. Ajalimiidid**

9.1. Maratoniraja läbimiseks on klassikatehnikas järgmised ajalimiidid:

|  |  |  |  |
| --- | --- | --- | --- |
| **Kontrollpunkt** | **Asukoht** | **63 km** | **31 km** |
| Start | Otepää/Arula | 9.30 | 12.50 |
| 1. Matu TP | 12 km | 11.00 | - |
| 2. Ande TP | 23 km | 12.30 | - |
| 3. Kuutse TP | 32 km | 14.00 | - |
| 4. Peebu TP | 39 km / 7 km | 15.00 | 15.00 |
| 5. Palu TP | 46,6 km / 14,6 km | 16.15 | 16.15 |
| 6. Hellenurme TP | 53,5 km / 21,5 km | 17.15 | 17.15 |
| 7. Kohvipunkt | 59,2 km / 27,2 km |  |  |
| Finiš | 63 km / 31 km | 19.00 | 19.00 |

9.2. Ajalimiidi ületajad loetakse katkestajateks ja tuuakse TP-dest katkestajate bussiga finišisse.

**10. Osavõtjate transport ja liikluskorraldus**

10.1. Osavõtjate transport.  
Korraldajad soovitavad kasutada eribusse sõiduks maratonipäeva hommikul Tartust ja Elva finišiparklast stardipaikadesse. Starti sõitvates bussides garanteeritakse koht vaid eelmüügist ostetud piletiga. Pärast maratoni saab eribussidega sõita finišipaigast Tartusse ja stardiparklatesse. Sõit eribussiga on tasuline, päevapileti hind on eelmüügist 6 € ja bussist ostes 10 €. Bussipiletite eelmüük toimub Tartu Maratoni veebipoes ja võistluskeskuses. Eribusside sõidugraafik avaldatakse kodulehel hiljemalt 2 nädalat enne võistlust.

10.2. Parkimine.

Parkimine stardiparklates on tasuta. Parklatesse suunatakse autod vastavalt liikluskorraldusele ja täituvusele. Finišiparklas parkimine on tasuline (Elva – Hellenurme maantee 2. km). Parkimistasu on 7 eurot ja parkimistsooni tähis on EP500.

Bussidele, milles on enam kui 10 reisijakohta, on parkimine tasuta.

10.3. Liikluskorraldus.

Teeninduspunktides on peatumine ja parkimine reguleeritud ajutiste liiklusmärkidega, mille eiramine toob kaasa sanktsioonid vastavalt liikluseeskirjadele. Teeninduspunktide ja rajaületuskohtade keelutsoonides peatumine ning eliitvõistlejate teenindamine on lubatud ainult eriloaga.

**11. Ajavõtt ja tulemused**

11.1. Ajavõtt toimub ainult elektroonilise ajavõtukiibiga. Tulemuse saamiseks peab osavõtja kogu maratoni vältel kandma nii eest- kui ka tagantvaates nähtaval antud maratoni kahepoolset stardinumbrit ja jalale kinnitatud ajavõtukiipi. Ajavõtukiipi tuleb tagastada. Trahv tagastamata kiibi eest on 49 €.

11.2. Tulemused avaldatakse esialgsete mitteametlike tulemustena Tartu Maratoni veebilehel. Ametlikud tulemused avaldatakse võistlusjärgsel reedel kell 17.00 TM veebilehel.

11.3. Diskvalifitseeritakse vale nime ja/või numbri all osalenu, kahe või enama registreerunu ajavõtukiipidega sõitja ning muul moel ebasportlikult käitunud isikud. Võistluste direktoril ja peasekretäril on õigus tõendusmaterjali ilmnedes teha diskvalifitseerimisotsus ka tagantjärele pärast ametlike tulemuste kinnitamist.

11.4. Kõik protestid võistlustulemuste, võistlusmääruste rikkumiste jms kohta tuleb esitada žüriile: esimese saja lõpetaja osas 1 tunni jooksul pärast 100. võistleja lõpetamist; kõigi teiste osas finiši sulgemiseni. Protesti tasu on 40 €, mis tagastatakse ainult protesti rahuldamisel. Järelpärimisi mitteametlike tulemuste osas saab esitada Klubi Tartu Maraton sekretariaati ainult võistlusjärgse kolmapäeva kella 17.00-ni.

11.5. Kõik võistlustega seotud protestid lahendab võistluse žürii koosseisus: FIS-i tehniline delegaat (esimees), Eesti Suusaliidu tehniline delegaat, võistluse direktor.

**12. Autasustamine**

12.1. Klassikadistantside autasustamine toimub finišialas vastavalt ürituse [ajakavale](https://tartumaraton.ee/et/tartu-maraton-2026/programm).

* 15.02.26 autasustatakse:
  + 63 km klassika distantsi kuus paremat meest ja kuus paremat naist;
  + 31 km klassika distantsi kolme paremat poissi ja tüdrukut (N/M15).
* 31 km vabatehnika sõidus (14.02) autasutamist ei toimu.
* Võitjaid autasustatakse karika ja eriauhindadega. Auhindu väljastatakse stardinumbri või ID-kaardi alusel.
* Välja on pandud karikad 63 km vanuseklasside võitjatele. 31 km distantsil vanuseklasside arvestust ei peeta.
* Vahefinišite võitjaid autasustatakse rahaliste või esemeliste auhindadega.
* Autasustatakse tiimide arvestuse kolme paremat võistkonda karikate ning tasuta osalemistega Klassiku järgmisel osavõistlusel. Karikad antakse üle Klubis Tartu Maraton üritusejärgsel nädalal, tasuta registreerimise info saadetakse tiimi esindaja e-postile.
* Rahalised auhinnad kantakse võitjate pangakontodele pärast ametlike tulemuste ja dopingutestide kinnitamist. Kõikidelt rahalistelt auhindadelt peetakse vastavalt Eesti Vabariigi seadustele kinni tulumaks (22% auhinnasummast).
* Sportlane, kes ei osale autasustamistseremoonial, kaotab õiguse auhindadele.

**13. Ürituse ärajäämine**

13.1. Tartu Maratoni ärajäämisel lume puudumise või mõne muu vääramatu jõu (force majeure) tõttu tagastatakse osalustasu vastavalt käesolevale juhendile ja kehtivale õigusele, mille kohaselt korraldajal on õigus osalustasust maha arvestada juba tehtud kulutused.

13.2. Tartu Maratoni ärajäämisel lume puudumise või mõne muu vääramatu jõu (force majeure) tõttu ja etteteatamisega vähemalt 72 tundi enne stardi kellaaega, kantakse 50% makstud osavõtutasust registreerija maratonikontole krediidiks, mida kontoomanik saab kasutada järgmistele Tartu Maratoni Klassik üritustele registreerimisel. Krediit kehtib järgmise aasta Tartu Maratoni 1. registreerimisvooru lõpuni.

13.2.1. Kui eraisiku registreeritud osaleja ei soovi kasutada p.14.2. nimetatud edasikande võimalusi ja soovib 50% osavõtutasust tagasi saada, peab ta esitama Klubile Tartu Maraton vormikohaselt täidetud avalduse hiljemalt kuu aja jooksul ärajäänud ürituse kuupäevast kas posti (Laulupeo pst. 25, 51007 Tartu) või e-posti (tartumaraton@tartumaraton.ee) teel.

13.2.2. Kõik eraisikud, kelle tasutud osavõtutasust 50% kuulub edasikandmisele järgmiste ürituste osalustasudeks, peavad hiljemalt järgmise aasta Tartu Maratoni 1. registreerimisvooru lõpuks registreerima soovitud üritus(t)ele (täitma registreerimisvormi enda või teise isiku andmetega) ja vajadusel tasuma puuduva osa osavõtutasust. Pärast nimetatud tähtaja möödumist ei ole enam võimalik ettemaksu kasutada ja hilisemaid pretensioone ei rahuldata.

13.2.3. Juriidiliste isikute (ettevõtted, klubid jt) tasutud osavõtutasud kuuluvad 50% ulatuses edasikandmisele ainult järgmiste ürituste osalustasudeks, st need ei kuulu tagastamisele. Juriidilise isiku tasutud osavõtutasust kantakse 50% juriidilise isiku esindaja maratonikontole koondsummana, registreeritud isikuid automaatselt üle ei kanta. Ettevõtte esindaja peab tegema uued registreerimised hiljemalt järgmise aasta Tartu Maratoni 1. registreerimisvooru lõpuks. Pärast nimetatud tähtaja möödumist ei ole võimalust eelmise aasta osavõtutasu edasikande summat kasutada ja hilisemaid pretensioone ei rahuldata.

13.3. Vääramatu jõu (force majeure) all mõistetakse mistahes ettenägematut sündmust, mille toimumise aega ja viisi ei saa korraldaja kontrollida ega ära hoida (nt. sõda, mäss, streik, tulekahju, üleujutus, maavärin, (lume)torm, paduvihm vms ilmastiku nähtus, epideemiatest või muudest põhjustest tingitud siseriiklikud piirangud jne).

13.4. Ürituse ärajäämisel vääramatu jõu tõttu ei hüvita ürituse korraldaja kulutusi, mis osalejad on teinud kolmandatele osapooltele. Välisosalejatele soovitame osta sellise kattega reisikindlustus, mis katab ka ürituse ärajäämisel tekkinud kulud.

13.5. Ürituse ärajäämisel lumepuuduse tõttu korraldatakse jalgsimatk, mille distantsi lõpetamist ei arvestata Tartu Maratoni osaluskorrana. Ärajäänud üritusele registreerunutel on lisaks 50% makstud osalustasu teistele üritustele edasikandmisele või tagastamisele õigus registreerida lisatasuta ümber kas virtuaalsõidule või jalgsimatkale.

13.6. Juhul kui pooled ei saavuta kokkulepet, lahendatakse lahkhelid Tartu Maakohtus vastavalt Eesti Vabariigi seadustele.